section_heading: Pjevački stil i nastupi na koncertima
paragraph_text: Iako Dickinson nikad nije išao na formalnu poduku, njegov je raspon glasa i dalje velik te je poznat po svojem kvaziopernom tenoru. Dickinson je s Ronniejem Jamesom Diom i Robom Halfordom jedan od pionira opernog vokalnog stila koji su kasnije preuzeli power metal pjevači te se često pojavljuje blizu vrhova popisa najboljih rock pjevača/frontmena svih vremena. Dickinson je izjavio da su na njegov stil uglavnom utjecali Arthur Brown, Peter Hammill (Van der Graaf Generator), Ian Anderson (Jethro Tull) i Ian Gillan (Deep Purple).